ได้ยินชื่อเสียงอันโด่งดังมานานมาก วันนี้ได้ผ่านไป ขอแวะเป็นร้านแรก ไปถึงตั้งแต่ 6 โมงครึ่ง ดูจากในรีวิวแล้ว บอกว่าร้านป้าแกเปิด 7 โมง แต่ก้อลองเสี่ยงเดินเข้าไปดูคะ

ร้านนี้อยู่แถวศาลเจ้า มีทางเข้าหลายทาง แต่ที่เราไป เราจอรถริมถนนกันคะ แล้วเดินเข้าไปในซอยเล็กๆ ประมาณ 20 เมตร ก้อจะเจอร้านป้าอ่อนอยู่ทางซ้ายมือ

ไปถึงยังไม่ 7 โมง ร้านยังไม่เปิดดี แต่ตัวป้าอ่อนแกก้อกำลังยืนผัดข้าวผัดรอ เตรียมพร้อมไว้ เผื่อคนมาสั่ง จะได้ไม่เสียเวลาผัดนานคะ แค่มาเติมเครื่องนิดหน่อยก้อยกขายได้ 

ตัวป้าอ่อนแกรับแขกดีคะ แกเปิดถังน้ำแข็งโชว์ ว่ามีอะไรน่าทานบ้าง วันนี้จุดเด่นๆที่เห็นก้อจะเป็นไข่ปู น่าทานมากก..ก้อเลยสั่งข้าวผัดปูใส่ไข่ปูด้วย สำหรับ 4 ที และอีกจานสังกระเพรารวมทะเลคะ

ยืนดูแกผัดข้าวผัด แกหยิบไข่ปูใสเต็มกำมือเลยนะ แถมปูอีก เวลาผัดในกะทะ สีสันน่าทานมากเลยคะ แต่พอยกมาเสริฟ์ จานเล็กกว่าที่คิด แถวยังไม่ค่อยเห็นไข่ปูอีก (แอบคิดในใจ แกแอบตักออกตอนเรามานั่งรึป่าวน้าา ) รสชาติก้อโอเค แต่ต้องใส่น้ำปลาพริกเพื่อชูให้รสชาติกล่มกล่อมนิดนึงจะโอมากๆคะ แต่จานนี้โดยส่วนตัว รู้สึกไม่ค่อยประทับใจเท่าไหร่กับจานนี้คะ ปูก้อแค่ชิ้นเล็กๆ ไข่ปูแทบไม่เห็น ราคาตั้ง 400 บาทคะ 

จานที่ 2 กระเพรารวมมิตรทะเล หน้าตาดีนิดนึง แต่จานไม่ใหญ่นะ มีหอยเชลล์ มีกุ้งแต่ตัวไม่ใหญ่มาก มีปลาหมึกไข่มา 2 ชิ้น มีกั๊งมา 4 ชิ้นแบนๆ และไข่ปูก้อนเล็กๆอีกนิดหน่อย จานนี้ 300 บาท ราคาแบบนี้ก้อดูจะสมน้ำสมเนื้อหน่อย (ข้าวผัดแพงเว่อร์ไป) มาพูดถึงรสชาติกันบ้าง จานนี้ถือว่าเด็ดอยู่คะ กระเพราน้ำใสแบบไม่เหนียว ชอบคะ เผ็ดจัดจานดี อร่อยเลยคะ 

ถ้ามาแนะนำให้สั่ง แต่ให้สั่งเป็นราดข้าว เพราะราดข้าวจะตกอยู่ประมาณจานละ 150 บาท ซึ่งคิดดูแล้วคุ้มกว่าทานเป็นกับข้าวเยอะเลยคะ 

อร่อยแค่บางเมนู แต่ไม่ถึงกลับว่าติดใจต้องไปซ้ำ แต่ถ้าจะไปก้อมีบทเรียนจากครั้งนี้แล้ว ว่าควรสั่งอะไรมาทาน มื้อนี้ 2 จาน 700 บาท 4 คน ไม่อิ่มด้วย 

มีที่จอดรถหน้าศาลเจ้านะ แต่ถ้าไปสาย ที่จอดรถมีน้อยมาก อาจจะเต้ม แนะนำให้จอดที่ถนน แต่ต้องดูวันคู่วันคี่ดีๆนะคะ